Versindaba » Blog Archive » Johann Lodewyk Marais. Malindi
Die bus ruk tot stilstand en onverwyld
kom tuktuks uit alle windrigtings aan
wat my op ’n besigtigingsrit wil neem.
Goed, ek spring by een in en ons rammel
deur die strate, verby ’n marktoneel
waar iemand ons groet, verby die huise
van Italianers wat kom sonbrand,
in die branders kapriol, rondflenter
en in die plaaslike boetik rondkyk.
’n Luo poseer by ’n ysterhek
voor ’n masker van sy stam en kom neem
’n munt uit my hand. Dan stap ek verder
deur die sand tussen die hoë mure
waar die mahobohobo’s en ranke
van broodwortels my na die see toe lei.
Op die paadjie verby die kremetarte
kom ek in die oopte en sien oplaas
die wit kruis van Vasco da Gama hoog
bo die koraalriwwe wat laagwater
oop en bloot na die noordooste toe lê.
© Johann Lodewyk Marais / 2013
Tags: Johann Lodewyk Marais gedigte	Monday, September 9th, 2013 |
2 Kommentare op “Johann Lodewyk Marais. Malindi”
September 22nd, 2013 at 6:30 pm Baie mooi x
September 24th, 2013 at 12:42 am Baie dankie, Annora!
Philip de Vos. Die Boek wat my lewe verander het	Bio's & gedigte	Bio's & gedigte2	antjie krog	Bert Bevers. Afdwalend bij een refrein....	Bibi Slippers. Gesprekke met Loftus Marais & Shirmoney Rhode	Tuisblad	Nini Bennett. Twee gedigte	Gedigte: Afrikaans en Nederlandstalige